ข้อบัญญัติกรุงเทพมหานครข้อบัญญัติกรุงเทพมหานครเรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภทริมถนนราชพฤกษ์ทั้งสองฟาก ในท้องที่แขวงตลิ่งชันแขวงฉิมพลี แขวงบางระมาด แขวงบางพรมแขวงบางเชือกหนังเขตตลิ่งชัน และแขวงบางแวก แขวงบางจากแขวงคูหาสวรรค์แขวงปากคลองภาษีเจริญเขตภาษีเจริญกรุงเทพมหานครพ.ศ.๒๕๔๗ โดยที่เป็นการสมควรตราข้อบัญญัติกรุงเทพมหานครว่าด้วย กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภท ริมถนนราชพฤกษ์ทั้งสองฟากในท้องที่แขวงตลิ่งชัน แขวงฉิมพลี แขวงบางระมาด แขวงบางพรม แขวงบางเชือกหนังเขตตลิ่งชัน และแขวงบางแวก แขวงบางจาก แขวงคูหาสวรรค์ แขวงปากคลองภาษีเจริญเขตภาษีเจริญ กรุงเทพมหานครอาศัยอำนาจตามความในมาตรา๙ แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๙๗แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘กรุงเทพมหานครโดยความเห็นชอบของสภากรุงเทพมหานครจึงตราข้อบัญญัติกรุงเทพมหานครขึ้นไว้ ดังต่อไปนี้ข้อ๑ข้อบัญญัติกรุงเทพมหานครนี้เรียกว่า ข้อบัญญัติกรุงเทพมหานครเรื่อง กำหนดบริเวณห้ามก่อสร้างดัดแปลง ใช้หรือเปลี่ยนการใช้อาคารบางชนิดหรือบางประเภท ริมถนนราชพฤกษ์ทั้งสองฟากในท้องที่แขวงตลิ่งชัน แขวงฉิมพลี แขวงบางระมาด แขวงบางพรมแขวงบางเชือกหนังเขตตลิ่งชัน และแขวงบางแวก แขวงบางจาก แขวงคูหาสวรรค์ แขวงปากคลองภาษีเจริญเขตภาษีเจริญ กรุงเทพมหานคร พ.ศ. ๒๕๔๗ข้อ๒[๑] ข้อบัญญัติกรุงเทพมหานครนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ข้อบัญญัติกรุงเทพมหานครนี้มิให้ใช้บังคับแก่การก่อสร้าง หรือดัดแปลงเขื่อน สะพาน อุโมงค์ ทางหรือท่อระบายน้ำ กำแพง ประตูและรั้วข้อ๔ ห้ามมิให้บุคคลใดก่อสร้างอาคารดังต่อไปนี้(๑) อาคารอยู่อาศัยทุกชนิดยกเว้นอาคารอยู่อาศัยประเภทบ้านเดี่ยวและอาคารที่ใช้ประโยชน์เพื่อกิจการสาธารณูปโภคหรือบริการสาธารณะของผู้อยู่อาศัยตามกฎหมายว่าด้วยการจัดสรรที่ดินที่มีความสูงไม่เกิน๑๕ เมตร(๒) อาคารพาณิชย์(๓) ห้องแถวตึกแถว(๔) อาคารที่มีความสูงเกิน๑๕ เมตร(๕) อาคารที่มีพื้นที่รวมกันทุกชั้นในหลังเดียวกันเกิน๒,๐๐๐ ตารางเมตร(๖) อาคารที่ใช้ในการประกอบกิจการสนามกอล์ฟหรือสนามฝึกซ้อมกอล์ฟ(๗) ศูนย์การค้าห้างสรรพสินค้า และอาคารแสดงสินค้า(๘) โรงงานตามกฎหมายว่าด้วยโรงงาน(๙) โรงซ่อมสร้าง หรือบริการยวดยานที่ขับเคลื่อนด้วยเครื่องยนต์ทุกชนิด(๑๐) ภัตตาคารหรือร้านจำหน่ายอาหาร(๑๑) คลังสินค้าอาคารเก็บสินค้าอาคารหรือส่วนหนึ่งส่วนใดของอาคารที่มีลักษณะในทำนองเดียวกันที่ใช้เก็บ พักหรือขนถ่ายสินค้าหรือสิ่งของเพื่อประโยชน์ทางการค้าหรืออุตสาหกรรมหรือเพื่อประกอบกิจการรับส่งสินค้า(๑๒) สถานที่เก็บน้ำมันเชื้อเพลิงสำหรับจำหน่ายขายที่ต้องขออนุญาตตามกฎหมายว่าด้วยการเก็บรักษาน้ำมันเชื้อเพลิงเว้นแต่สถานีบริการน้ำมันเชื้อเพลิง(๑๓) สถานที่บรรจุก๊าซสถานที่เก็บก๊าซ ห้องบรรจุก๊าซและสถานีบริการก๊าซตามกฎหมายว่าด้วยการบรรจุก๊าซปิโตรเลียมเหลว(๑๔) สถานบริการตามกฎหมายว่าด้วยสถานบริการ(๑๕) โรงมหรสพ(๑๖) โรงแรมตามกฎหมายว่าด้วยโรงแรม(๑๗) ตลาดตามกฎหมายว่าด้วยการสาธารณสุข(๑๘) สถานีขนส่งตามกฎหมายว่าด้วยการขนส่งทางบก(๑๙) อาคารเลี้ยงสัตว์ทุกชนิดที่มีพื้นที่ทุกชั้นในหลังเดียวกันหรือหลายหลังรวมกันเกิน ๒๐ ตารางเมตร(๒๐) อาคารที่ใช้เพื่อประกอบกิจการสวนสนุกหรือจัดให้มีการเล่นสเก็ตโดยมีแสงหรือเสียงประกอบหรือการเล่นอื่นๆ ในทำนองเดียวกัน(๒๑) เต็นท์เพิง หรือแผงลอย(๒๒) ป้ายหรือสิ่งที่สร้างขึ้นสำหรับติดหรือตั้งป้ายทุกชนิด เว้นแต่ป้ายชื่อถนน ตรอก ซอยป้ายทางราชการ ป้ายชื่อสถานประกอบกิจการที่มีพื้นที่รวมกันไม่เกิน ๕ ตารางเมตร(๒๓) อาคารที่มีระยะห่างจากอาคารอื่นน้อยกว่า๔ เมตร(๒๔) อาคารที่มีระยะห่างจากเขตที่ดินน้อยกว่า๒ เมตรทั้งนี้ภายในระยะสิบห้าเมตรจากเขตถนนราชพฤกษ์ทั้งสองฟากตามแผนที่ท้ายข้อบัญญัติกรุงเทพมหานครนี้ข้อ๕ในกรณีที่พื้นที่ควบคุมตามข้อบัญญัติกรุงเทพมหานครนี้ทับซ้อนกับพื้นที่ควบคุมตามข้อบัญญัติกรุงเทพมหานครเรื่อง กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่แขวงฉิมพลี แขวงบางระมาด แขวงบางเชือกหนัง และแขวงบางพรม เขตตลิ่งชันกรุงเทพมหานคร พ.ศ. ๒๕๒๕ให้บังคับตามข้อบัญญัติกรุงเทพมหานครนี้ข้อ๖การวัดความสูงของอาคารให้วัดจากระดับพื้นดินที่ก่อสร้างถึงพื้นดาดฟ้าในกรณีอาคารทรงจั่วหรือปั้นหยาให้วัดจากระดับพื้นดินที่ก่อสร้างถึงยอดผนังของชั้นสูงสุดสำหรับป้ายหรือสิ่งที่สร้างขึ้นอย่างอื่นตามที่กำหนดในกฎกระทรวงให้วัดจากระดับพื้นดินที่ก่อสร้างถึงส่วนที่สูงที่สุดของอาคารข้อ๗ภายในบริเวณพื้นที่ที่กำหนดไว้ตามข้อ ๔ ห้ามมิให้บุคคลใดดัดแปลงหรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ๘อาคารที่มีอยู่แล้วในพื้นที่ที่กำหนดไว้ตามข้อ ๔ก่อนหรือในวันที่ข้อบัญญัติกรุงเทพมหานครนี้ใช้บังคับให้ได้รับยกเว้นไม่ต้องปฏิบัติตามข้อบัญญัติกรุงเทพมหานครนี้ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ๙อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัติกรุงเทพมหานครนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัติกรุงเทพมหานครนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัติกรุงเทพมหานครนี้ไม่ได้ข้อ๑๐ให้ผู้ว่าราชการกรุงเทพมหานครรักษาการตามข้อบัญญัติกรุงเทพมหานครนี้ประกาศณ วันที่ ๑๑ พฤษภาคม พ.ศ. ๒๕๔๗สมัคร สุนทรเวชผู้ว่าราชการกรุงเทพมหานครแผนที่ท้ายข้อบัญญัติกรุงเทพมหานครเรื่อง กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทริมถนนราชพฤกษ์ทั้งสองฟาก ในท้องที่แขวงตลิ่งชันแขวงฉิมพลี แขวงบางระมาด แขวงบางพรมแขวงบางเชือกหนังเขตตลิ่งชัน และแขวงบางแวก แขวงบางจากแขวงคูหาสวรรค์แขวงปากคลองภาษีเจริญเขตภาษีเจริญกรุงเทพมหานครพ.ศ.๒๕๔๗ [ดูข้อมูลจากภาพกฎหมาย]หมายเหตุ :- เหตุผลในการประกาศใช้ข้อบัญญัติกรุงเทพมหานครฉบับนี้คือเนื่องจากถนนราชพฤกษ์เป็นถนนที่ก่อสร้างในพื้นที่ฝั่งตะวันตกของกรุงเทพมหานครในแนวเหนือ ใต้เพื่อเชื่อมกับถนนสายหลักที่สำคัญ ได้แก่ ถนนเพชรเกษม ถนนบรมราชชนนีถนนนครอินทร์ที่ข้ามสะพานพระราม ๕ และถนนรัตนาธิเบศร์ ในพื้นที่จังหวัดนนทบุรีซึ่งจะช่วยบรรเทาและแก้ไขปัญหาการจราจรในกรุงเทพมหานครและปริมณฑลในปัจจุบันบริเวณริมถนนสายนี้มีการใช้ประโยชน์ที่ดินและอาคารยังไม่หนาแน่นพื้นที่ส่วนใหญ่ยังเป็นพื้นที่เกษตรกรรมดังนั้น เพื่อความเป็นระเบียบเรียบร้อยของเมือง การผังเมืองการอำนวยความสะดวกแก่การจราจรการักษาคุณภาพสิ่งแวดล้อมและควบคุมความหนาแน่นของอาคารสมควรห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภท ภายในระยะ ๑๕ เมตรทั้งสองฟากถนนดังกล่าว จึงจำเป็นต้องตราข้อบัญญัติกรุงเทพมหานครนี้มยุรี/พิมพ์๓๑สิงหาคม ๒๕๔๗ธัญกมล/ศุภสรณ์/ตรวจ๑๐กันยายน ๒๕๔๗A+B[๑] รก.๒๕๔๗/พ๖๗ง/๖๙/๑๘ มิถุนายน ๒๕๔๗